ട്രെന്റ് അലക്സാണ്ടർ-അർനോൾഡ്

**ട്രെന്റ് ജോൺ അലക്സാണ്ടർ-അർനോൾഡ്** (ജനനം: ഒക്ടോബർ 7, 1998) ലാ ലിഗാ ക്ലബ് റിയൽ മാഡ്രിഡ് സി.എഫ് നും ഇംഗ്ലണ്ട് ദേശീയ ടീമിനുമായി റൈറ്റ് ബാക്ക് ആയി കളിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്.  

ലിവർപൂളിൽ ജനിച്ച് വളർന്ന അലക്സാണ്ടർ-അർനോൾഡ് 2004 ൽ ലിവർപൂൾ എഫ്.സിയുടെ  അക്കാദമിയിൽ ചേർന്നു, പിന്നീട് വിവിധ യുവതലങ്ങളിൽ ക്ലബ്ബിന്റെ ക്യാപ്റ്റനായി.  2016 ൽ തൻ്റെ പതിനെട്ടാം വയസ്സിൽ സീനിയർ അരങ്ങേറ്റം കുറിച്ച അദ്ദേഹം അതിനുശേഷം 100 മത്സരങ്ങളിൽ ക്ലബ്ബിന് വേണ്ടി കുപ്പായമണിഞ്ഞു. 2017 ലും 2018 ലും അദ്ദേഹം ലിവർപൂളിന്റെ യങ് പ്ലേയർ ഓഫ് ദ സീസൺ അവാർഡ് നേടി, 2018 ൽ യുവേഫ ചാമ്പ്യൻസ് ലീഗ് ഫൈനലിൽ ക്ലബ്ബിനെ പ്രതിനിധീകരിക്കുന്ന ഏറ്റവും പ്രായം കുറഞ്ഞ കളിക്കാരനായി.  അടുത്ത വർഷം, തന്റെ ഇരുപതാമത്തെ വയസ്സിൽ, പി‌എഫ്‌എ യംഗ് പ്ലെയർ ഓഫ് ദ ഇയർ അവാർഡിന് നാമനിർദ്ദേശം ചെയ്യപ്പെട്ടു. പി‌എഫ്‌എ ടീം ഓഫ് ദ ഇയർ, സീസണിലെ ചാമ്പ്യൻസ് ലീഗ് സ്ക്വാഡ് ഓഫ് ദ സീസൺ എന്നിവയിലും അദ്ദേഹം ഇടംകണ്ടു. കൂടാതെ തുടർച്ചയായ ചാമ്പ്യൻസ് ലീഗ് ഫൈനലുകളിൽ കളിക്കുന്ന ഏറ്റവും പ്രായം കുറഞ്ഞ കളിക്കാരനായി. 

ഇംഗ്ലണ്ടിനെ വിവിധ തലങ്ങളിൽ പ്രതിനിധീകരിച്ചിട്ടുള്ള അലക്സാണ്ടർ-അർനോൾഡ്  2018 ൽ സീനിയർ ടീമിൽ അരങ്ങേറ്റം നടത്തി. 2018 ഫിഫ ലോകകപ്പ്, 2018–19 യുവേഫ നേഷൻസ് ലീഗിൽ എന്നിവയിൽ  ഇംഗ്ലണ്ടിനായി ഒരു മത്സരം കളിക്കുന്ന നാലാമത്തെ ക കൗമാരപ്രായക്കാരനായ കളിക്കാരനായി. 

## ചെറുപ്പകാലം
ലിവർപൂളിലെ വെസ്റ്റ് ഡെർബിയിലാണ് അലക്സാണ്ടർ-അർനോൾഡ് ജനിച്ചത്, അദ്ദേഹം അവിടെ സെന്റ് മാത്യൂസ് കാത്തലിക് പ്രൈമറി സ്കൂളിൽ ചേർന്നു. അലക്സാണ്ടർ-അർനോൾഡിന് ആറുവയസ്സുള്ളപ്പോൾ ലിവർപൂൾ ഫുട്ബാൾ ക്ലബ് ഒരു ക്യാമ്പ് സംഘടിപ്പിക്കുകയും അദ്ദേഹത്തിന്റെ സ്കൂളിൽ ഉള്ളവരെ അതിലേക്ക് ക്ഷണിക്കുകയും ചെയ്തു. അവിടെവെച്ച് അക്കാദമി കോച്ച് ഇയാൻ ബാരിഗൻ അലക്സാണ്ടർ-അർനോൾഡിന്റെ കഴിവുകൾ തിരിച്ചറിയുകയും അക്കാദമിയിൽ ചേരാനുള്ള അവസരം വാഗ്ദാനം ചെയ്ത് അദ്ദേഹത്തിന്റെ മാതാപിതാക്കളെ സമീപിക്കുകയും ചെയ്തു. അക്കാദമിയിൽ കഴിഞ്ഞ കാലത്താണ് അദ്ദേഹം വിങ്ങർ സ്ഥാനത്തു നിന്ന് റൈറ്റ് ബാക്ക് സ്ഥാനത്തേക്ക് മാറിയത്. ഈ സ്ഥാനത്തു ശോഭിച്ച അലക്സാണ്ടർ-അർനോൾഡിനെ ഒന്നാംനിര ടീമിലേക്ക് മാനേജർ ബ്രണ്ടൻ റോജേഴ്സ് തിരഞ്ഞെടുത്തു. 

## കരിയർ സ്ഥിതിവിവരക്കണക്കുകൾ

### ക്ലബ്

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ

## ബഹുമതികൾ
[ലഘുചിത്രം| 2019 ൽ [യുവേഫ ചാമ്പ്യൻസ് ലീഗ് ട്രോഫി നേടിയ ലിവർപൂൾ സ്ക്വാഡിന്റെ ഭാഗമായിരുന്നു അലക്സാണ്ടർ-അർനോൾഡ് (വലത് വലത്). ]]
**ലിവർപൂൾ** 

* യുവേഫ ചാമ്പ്യൻസ് ലീഗ് : 2018–19 ;  റണ്ണർഅപ്പ്: 2017–18  
* യുവേഫ സൂപ്പർ കപ്പ് : 2019  

**ഇംഗ്ലണ്ട്** 

* യുവേഫ നേഷൻസ് ലീഗ് മൂന്നാം സ്ഥാനം: 2018–19  

**വ്യക്തിഗത നേട്ടങ്ങൾ**  

* ലിവർപൂൾ യംഗ് പ്ലെയർ ഓഫ് സീസൺ അവാർഡ് : 2016–17,  2017–18  
* പി‌എഫ്‌എ ടീം ഓഫ് ദ ഇയർ : 2018–19 പ്രീമിയർ ലീഗ്  
* ഗോൾഡൻ ബോയ് റണ്ണർഅപ്പ്: 2018  
* യുവേഫ ചാമ്പ്യൻസ് ലീഗ് സ്ക്വാഡ് ഓഫ് സീസൺ: 2018–19  
* യുവേഫ ചാമ്പ്യൻസ് ലീഗ് ഡിഫെൻഡർ ഓഫ് സീസൺ മൂന്നാം സ്ഥാനം: 2018–19  
* ഫിഫ ഫിഫ്പ്രോ വേൾഡ് 11 നോമിനി: 2019 (ആറാമത്തെ ഡിഫെൻഡർ)  
* ബാലൺ ഡി ഓർ നോമിനി: 2019  
*
*
*
*
*

## നേട്ടങ്ങൾ

### റെക്കോർഡുകൾ

#### ചാമ്പ്യൻസ് ലീഗ്

* തുടർച്ചയായ ചാമ്പ്യൻസ് ലീഗ് ഫൈനലുകളിൽ (20 വർഷം, 7 മാസം, 25 ദിവസം) ആരംഭിക്കുന്ന ഏറ്റവും പ്രായം കുറഞ്ഞ കളിക്കാരൻ  

#### പ്രീമിയർ ലീഗ്

* ഒരു  പ്രീമിയർ ലീഗ് സീസണിൽ ഏറ്റവും കൂടുതൽ അസിസ്റ്റുകൾ ചെയ്യുന്ന  പ്രതിരോധനിരക്കാരൻ  ( 2018–2019 സീസണിൽ 12)   
* ഒരു  പ്രീമിയർ ലീഗ് മത്സരത്തിൽ മൂന്ന് ഗോളുകൾക്ക് സഹായിക്കുന്ന ഏറ്റവും പ്രായം കുറഞ്ഞ കളിക്കാരൻ (20 വർഷം, 4 മാസം, 20 ദിവസം)  

## അവലംബം

## ബാഹ്യ ലിങ്കുകൾ

* ലിവർപൂൾ എഫ്‌സി വെബ്‌സൈറ്റിലെ പ്രൊഫൈൽ 
* ഫുട്ബോൾ അസോസിയേഷൻ വെബ്സൈറ്റിലെ പ്രൊഫൈൽ 
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1998-ൽ ജനിച്ചവർ
വർഗ്ഗം:ലിവർപൂൾ എഫ്.സി. കളിക്കാർ